

Norsk selskap for akuttmedisin

Norsk indremedisinsk forening

Norsk anestesiologisk forening

Norsk kirurgisk forening

Norsk cardiologisk selskap

Norsk forening for allmennmedisin

Norsk samfunnsmedisinsk forening

Norsk forening for traumatologi, akutt- og katastrofemedisin

Deres ref.:  Vår ref.: HSAK201900436 Dato: 26.04.2019

**Høring - Sammen redder vi liv - Høring om nye lærerplaner for grunnskolen**

Kunnskapsdepartementet har sendt på høring nye lærerplaner for grunnskolen. Lærerplanene skal fastsettes av Kunnskapsdepartementet høsten 2019 og tas i bruk i skolen fra skolestart i 2020. Legeforeningen er blitt oppfordret til å komme med et høringssvar med bakgrunn i viktigheten av å få livreddende førstehjelp inn som et obligatorisk læringsmål i skolen.

Kunnskapsdepartementet skriver at fornyelsen av planene er ment å bidra til et verdiløft for skolen, og gjøre opplæringen mer relevant for elevene og gi bedre mulighet for dybdeopplæring. Noen av fagene i grunnskolen skal også få en mer praktisk dreining.

Det er særlig høringene om læringsplaner for kroppsøving og naturfag som er interessant for Legeforeningen å besvare i denne omgang. Fagmiljøene innen akuttmedisin har over lengere tid, i samarbeid med bl.a. Helsedirektoratet, jobbet for å få livreddende førstehjelp inn i grunnskolen. Høringsutkastene som nå foreligger innehar foreløpig ikke slike elementer. Helsedirektoratet mener at man ved å ta livreddende førstehjelp inn i lærerplanene vil kunne understøtte en solid faglig innsats for å sikre liv ved akutt sykdom og skade, men også for å styrke den samlede helsemessige beredskapen ved større hendelser i Norge.

Det foreligger evidens for at barn kan redde liv, både ved at de klarer å identifisere alvorlig og tidskritisk sykdom eller skade, at de lærer seg å varsle om dette, og at de klarer å iverksette enkle livreddende førstehjelpstiltak som f.eks. å etablere frie luftveier og legge bevisstløse pasienter i stabilt sideleie. Livreddende førstehjelp i grunnskolen vil kunne være en naturlig videreføring av opplæring som blir gitt i barnehagene gjennom Røde Kors sitt førstehjelpsprogram *Henry- førstehjelp i barnehagen*. Opplæring i livreddende førstehjelp av barn i grunnskolen danner også grunnlag for senere undervisningsopplegg i videregående skole, trafikalt grunnkurs, arbeidslivet osv.

Les mer om forslaget til nye læringsplaner Utdanningsdirektoratets nettsider: <https://www.udir.no/laring-og-trivsel/lareplanverket/fagfornyelsen/horing-nye-lareplaner/>

* Kroppsøving: <https://hoering-publisering.udir.no/342>
* Naturfag: <https://hoering-publisering.udir.no/346>

Dersom høringen virker relevant, bes det om at innspill sendes til Legeforeningen innen

**5. juni 2019**. Det bes om at innspillene lastes opp direkte på Legeforeningens nettsider.

Høringen finnes på **Legeforeningen.no** under **Legeforeningens politikk – Høringer**

Med hilsen

Den norske legeforening

Ingvild Bjørgo Berg

Helsepolitisk rådgiver